તાજેતરમાં થયેલા સર્વેક્ષણ મુજબ સ્ત્રીઓ માટે ઇન્ડિયા મોસ્ટ ડેન્જર્સ કન્ટ્રી તરીકે ચોથા ક્રમાંકે આવે છે. અફઘાનિસ્તાન ટૉપ લિસ્ટમાં, પછી રિપબ્લિક ઑફ કૉન્ગો અને પાકિસ્તાન પછી ભારત અને સોમાલિયા. આ પાંચ દેશોમાં આર્થિક પાવર મેળવી રહેલો આપણો દેશ સોમાલિયા કરતાં પણ સ્ત્રીઓની અસલામતી ક્ષેત્રે આગળ છે એ કેટલી નવાઈની વાત છે. તાજેતરમાં જ પોલીસ-કમિશનરે કહ્યું હતું કે ‘દિલ્હીમાં સ્ત્રીઓએ મધરાત પછી એકલાં બહાર નીકળવું નહીં. બળાત્કાર કરતાં પણ વધારે ઇનડાયરેક્ટ ડેન્જર્સ છે જે છોકરીઓ અને સ્ત્રીઓને અસર કરે છે. દા. ત. દબાણપૂર્વક લગ્ન કરાવવાં, મજૂરી અને સેક્સ ટ્રૅફિકિંગ ભારતીય સ્ત્રીઓની અસલામતીમાં વધારો કરે છે. યુએન પૉપ્યુલેશન ફન્ડના રિપોર્ટ અનુસાર છોકરીઓને વેશ્યાવૃત્તિ માટે ધકેલવામાં આવે છે. તેમને ગામડાંઓમાંથી શહેરોમાં લાવવામાં આવે છે અને પછી પ્રોસ્ટિટ્યુશન માટે ધકેલી દેવામાં આવે છે. તેમને ગુલામ તરીકે વેચવામાં પણ આવે છે.’